﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net AGAPA CRESTINEASCA Duminică, 11 Octombrie 2015, după savarsirea Sfintei Liturghii, sunteti invitati sa participati la AGAPA FRATEASCA pregatita de un grup de familii de la Biserica noastra, in cinstea SFINTEI PARASCHEVA Avem astfel posibilitatea sa contribuim si pe aceasta cale la întarirea şi desavarsirea legaturii tainice create prin rugaciune intre cei ce se straduiesc sa-L urmeze pe Domnul nostru Iisus Hristos si sa continuam traditia agapelor, inceputa de Sfintii Apostoli Din meniu nu vor lipsi diverse aperitive, ciorba, peste, friptura cu garnitura si salata, desert, fructe, bauturi Fiecare participant va aduce voia buna Bucurati-ne cu prezenta si bunavointa dumneavoatra! Veniti insotiti de familie, prieteni si cunostinte! Dumnezeu sa va rasplateasca generozitatea! Iubiți credincioși, Parohia Sfântul Nicolae are nevoie de ajutorul frățiilor voastre pentru a continua lucrările de înfrumusețare ale bisericii: VOPSIREA NAOSULUI SI A TURLEI Lucrările sunt programate în săptămâna 28 SEPTEMBRIE – 2 OCTOMBRIE, iar cei doritori se pot alătura echipei de lucru Numele tuturor ostenitorilor vor fi pomenite la Sfântul Altar LITURGICAL PROGRAM OF THE WEEK SEPTEMBER 28 – OCTOBER 4 SSautnudradya,yO, cOtcotboebre4r 3:M:Mataintisnas,nDdivDiinveinLei tLuirtugyrg,yM e m o r i a l S e r v i c e 88::3300 AAMM 71P8re7o8t4P4ar4o5h3 M– afirxi u; s9D17a n5i9e2lD2u5m71it r–emscoub i l ÎcAot ruga EVANGHELIA DIN DUMINICA A 18-A DUPA RUSALII n vremea aceea Iisus şedea lângă lacul Ghenizaret şi a văzut două corăbii oprite lângă ţărm, iar pescarii, coborând din ele, spălau mrejele Atunci El, urcându-Se într-una din corăbii, care era a lui Simon, l-a rugat s-o depărteze puţin de la uscat şi, şezând în corabie, învăţa din ea mulţimile Iar când a încetat să vorbească, i-a zis lui Simon: Îndepărteaz- o la adânc şi lăsaţi în jos mrejele voastre ca să pescuiţi Şi, răspunzând, Simon a zis: Învăţătorule, toată noaptea ne-am trudit şi nimic n-am prins, dar, după cuvântul Tău, voi arunca mrejele Şi, făcând ei aceasta, au prins mulţime mare de peşte, încât li se rupeau mrejele De aceea, au făcut semn celor care erau în cealaltă corabie să vină să-i ajute Şi au venit şi au umplut amândouă corăbiile, încât erau gata să se scufunde Iar Simon-Petru, văzând aceasta, a căzut în genunchi, înaintea lui Iisus, zicând: Ieşi de la mine, Doamne, că sunt om păcătos! Căci spaimă îi cuprinsese, pe el şi pe toţi cei ce erau cu el, pentru pescuirea atâtor peşti Tot aşa şi pe Iacob, şi pe Ioan, fiii lui Zevedeu, care erau împreună cu Simon Şi a zis Iisus către Simon: Nu te teme; de acum înainte vei fi pescar de oameni Şi, trăgând corăbiile la ţărm, au lăsat totul şi au mers după El (Luca 5, 1 - 11) INTUNECAREA SUFLETULUI Prin patru lucruri se întunecă sufletul: prin urârea aproapelui, prin disprețuirea și pizmuirea lui, și prin cârtire Una urmează celeilalte, pentru că Avva Isaia vrea să ne arate legătura lor și modul în care ele produc tulburare în suflet De la începutul cuvintelor sale spune că, pentru ca omul să aibă viață duhovnicească, să aibă lumină în viața sa, trebuie să aibă o comunicare desăvârșită cu mediul său Din clipa în care nu mai are această simplă, firească și tihnită lepădare de sine și predare față de celălalt și, prin urmare, trăirea celuilalt ca pe un mădular propriu, nu poate să-L aibă pe Dumnezeu De aceea, sufletul se întunecă, când se clatină legătura lui cu oamenii Cum însă se clatină? Prin urârea aproapelui A urî pe aproapele are ca principal înțeles un sens activ și înseamnă: a lovi, a tăgădui, a mă pune împotriva celuilalt Exprimă dispoziția agresivă a sufletului În loc să am o relație firească cu celălalt, să-l pun la inimă, eu am ura, care este ieșire a celuilalt din inima mea și din viața mea Ura, așadar, este să-l văd pe celălalt ca pe unul diferit, să vadă lucrurile dublu În loc să văd că celălalt sunt eu, văd că este ceva diferit Asta poate să fie firesc pentru oamenii lumii, dar pentru noi, care suntem trupul lui Hristos, este nefiresc Ura este dintre păcatele cele mari, pentru că izvorăște dintr-o mare împătimire, ea arată că omul a robit mulți ani păcatului și patimilor, iar inima i s-a învârtoșat atât de mult, încât a devenit oarecum anormală și nu numai că nu poate să iubească, dar și urăște Este nevoie de multe lacrimi ca să scape cineva de ură Nu este o chestiune de o simplă hotărâre sau o luptă de o zi Când urăsc pe cineva, nu pot să spun că mă hotărăsc să nu-l mai urăsc Pot să spun că mă hotărăsc să nu-l lovesc, să nu-l vatăm, dar pentru ca să nu- l mai urăsc, este nevoie de o curăție lăuntrică Ura față de aproapele arată un mare grad de împătimire și, de aceea, întunecă sufletul Prin disprețuirea lui – adică a-l smeri pe celăllalt – întunecă, în mod evident, sufletul Disprețul are aici sensul adânc de a-l judeca pe celălalt Când însă îl judec, îl găsesc întotdeauna mic, neînsemnat, un nimic Atât de mare este egosimul omului, încât nimic nimic nu poate să stea înaintea judecății sale, nici măcar Unul Dumnezeu, cu atât mai puțin un om A-l considera pe celălalt mai prejos, cu atât mai mult a o și spune, este un păcat de căpătâi Prin pizmuirea lui Altă formă a legăturii noastre cu oamenii, care tulbură pacea și unimea, este invidia în toate înțelesurile Pizmuiesc pe cineva din iubire, pentru că-l consider al meu și mă unesc nedespărțit de el Această unire nu este în trupul lui Hristos, ci este o degradare a trupului lui Hristos la o legătură omenească Dacă luăm invidia în sensul că îl invidiez pe omul acesta și-l resping, atunci invidia este expresia unei neputințe lăuntrice, dar și a unei iubiri anormale Adică îl iubesc într-un mod egoist și exclusivist, cred că am drepturi în viața lui și că el are obligații față de mine, că trebuie să-mi dea socoteală unde merge și ce face Invidia, este așadar, o tulburare a legăturilor noastre datorate prisosului de energie sufletească, psihică Invidia este orice întoarcere către celălalt, care pornește de la ceva exagerat, dintr-un zel, dintr-o fierbere Prin urmare, zelul poate să fie interesul meu, iubirea mea, grija mea de-al mântui, de-al ajuta să iasă din păcat, să ajungă copil al lui Dumnezeu Această fierbințeală este o goană lăuntrică nefirească Opusul lui „a pizmui” este „a cârti”, care vine de asemenea dintr-o neputință a sufletului Când cârtesc înseamnă că protestez, neg, mă plâng, sunt strâmtorat, nu sunt satisfăcut Această cârtire o exprim în jurul meu, în scrierile mele, în rugăciunea mea Cer, de exemplu, ceva de la celălalt sau aștept, sau pretind ceva Însă nu mi-o dă, pentru că și el este absorbit de propria lui luptă și dorință, de propriul lui gând, de propriul păcat, de propria bucurie, de propria lui destrăbălare, sfințenie sau virtute Atunci cad în cârteală, deoarece sunt marginalizat în gândul lui El se roagă, iar eu cred că mă lasă singur Se interesează de mine, iar mie mi se pare că nu o face din iubire sau că o face cu lipsuri Cârtirea este insatisfacța pe care o simțim în viața noastră și în egoul aflat în inferioritate Invidia, provine dintr-un egou hipertrofiat, în timp ce disprețul, dintr-un egou autohrănit și auto împuternicit, fără Dumnezeu, și care-l vede pe celălalt mai prejos și de nimic Ura este diferențierea, înlăturarea celuilalt din existența noastră Tâlcuiri la Filocalie Avva Isaia, Cuvinte ascetice